ཉེ་བའི་ལོ་འགའི་རིང་དུ།མཚོ་སྔོན་གངས་ཅན་སྤྱི་གཉེར་ཁང་འཕེལ་རྒྱས་མགྱོགས་པ་དང་།ཁང་སའི་ཐོན་ལས་ཐད་གྲུབ་འབྲས་ཆེན་པོ་ཐོབ་ཡོད་པ་མ་ཟད།ད་དུང་རིག་གནས་དང་ཡུལ་སྐོར།འཛུགས་སྐྲུན་རྒྱུ་ཆ།ཟས་རིགས་སོགས་ཁྱབ་ཁོངས་དང་འབྲེལ་ཡོད།གསར་དུ་བཟོས་པའི་དུ་བ་མེད་པའི་མཆོད་མེ་དང་སྤུས་ལེགས་གཏེར་ཆུ།གཞན་ད་དུང་བོད་སྐད་ཀྱི་ཡུལ་སྐོར་ལས་དོན་ཁང་སོགས་ཚང་མར་རྒྱ་ཆེའི་མང་ཚོགས་ཀྱིས་དགའ་བསུ་ཐོབ་བཞིན་ཡོད།ཁང་སའི་ཐོན་ལས་ནི་མཚོ་སྔོན་གངས་ཅན་སྤྱི་གཉེར་ཁང་གི་ཐོན་ལས་གཙོ་བོ་ཡིན་པའི་ཆ་ནས།མཚོ་སྔོན་ཞིང་ཆེན་གྱི་ས་གནས་སོ་སོར་རྣམ་གྲངས་ཆེ་ཆུང་མང་པོ་གཉེར་བཞིན་ཡོད།དཔེར་ན་ཟི་ལིང་དང་ཡུལ་ཤུལ།རྨ་ལྷོ།མཚོ་ཤར།མཚོ་ལྷོ་སོགས་ཚང་མར་གྲུབ་འབྲས་ཆེན་པོ་བཞག་ཡོད།མཚོ་ལྷོ་ཁུལ་གུང་ཧོ་རྫོང་ནི་བསོད་ནམས་རྡོ་རྗེའི་ཕ་ཡུལ་ཡིན་པས།ཁོ་རང་ས་གནས་དེ་གའི་ཁང་སའི་ཐོན་ལས་གསར་སྤེལ་ཐད་ལ་ལྷག་ཏུ་བརྩེ་བ་ཟབ་མོ་ལྡན།སྔ་རྗེས་སུ་ཅིན་ཨན་འདུས་སྡོད་ཁུལ་དང་བདེ་སྐྱིད་སྡེ་བའི་འདུས་སྡོད་ཁུལ།བདེ་སྐྱིད་མཆོད་བརྟེན།གངས་ཅན་སྡོད་ཁང་འཛུགས་སྐྲུན་རྒྱུ་ཆས་ཚོང་ར།གཞན་ད་ལྟ་འཛུགས་སྐྲུན་བྱེད་བཞིན་པའི་གངས་ཅན་སྣ་འཛོམས་ཐོག་ཁང་དང་།གངས་ཅན་རྒྱལ་སྤྱིའི་གྲོང་ཁྱེར་སྣ་འདུས་ཁང་སོགས་ཚང་མར་གྲུབ་འབྲས་ཆེན་པོ་ཐོབ་ངེས་ཡིན་པ་རེད།